Nr. L 146/26 De Europæiske Fællesskabers Tidende. 6. 6. 87 KOMMISSIONENS FORORDNING (EØF) Nr. 1588/87 af 5. juni 1987 ' om ændring af forordning (EØF) nr. 1244/82 om gennemførelsesbestemmelser vedrørende præmieordningen for opretholdelse af besætninger af ammekøer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (FØF) nr. 1357/80 af 5. juni 1980 om indførelse af en præmieordning for opretholdelse af besætninger af ammekøer(!), senest ændret ved forordning (EØF) nr. 467/87 (?), særlig artikel 6, og ud fra følgende betragtninger : I Kommissionens forordning (EØF) nr. 1244/82(), ændret ved førordning (EØF) nr. 1709/83 (%), er det fastsat, at perioden for indgivelse af præmieansøgninger slutter den 30. september hvert år ; erfaringen har vist, at det ofte er vanskeligt at overholde denne dato, og at det derfor er hensigtsmæssigt at ændre den ; bestemmelserne i forordning (EØF) nr. 1244/82 inde- bærer geninddragelse af det samlede udbetalte præmiebe- løb, såfremt det antal præmieberettigede dyr, der konsta- teres ved kontrollen på gården, er lavere end det antal, der er anført i ansøgningen ; disse bestemmelser volder ofte økonomiske problemer for de pågældende producenter ; det er derfor nødvendigt at lempe dem ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Oksekød — UDSTEDT FØLGENDE FORORDNING : Artikel 1 I forordning (EØF) nr. 1244/82 foretages følgende ændringer : 1. I artikel 1, stk. 1, første afsnit, ændres »30. september« til »30. november«. 2. I artikel 4 indsættes som stk. 2a: »2a. Enhver ansøgning, der omfatter et større antal præmieberettigede dyr end det, der konstateres ved kontrollen, betragtes som en urigtig erklæring. Hvis det ved den i stk. 1, litra a), omhandlede kontrol konstateres, at antallet af præmieberettigede dyr er lavere end det, for hvilket der er indgivet præmiean- søgning udbetales der dog præmie for det antal præmi- eberettigede dyr, der faktisk er blevet holdt i den i artikel 2, stk. 2, i forordning (EØF) nr. 1357/80 omhandlede periode, såfremt nedgangen i antallet skyldes besætningens naturlige livsvilkår, og produ- centen har underrettet de ansvarlige myndigheder herom hurtigst muligt.« Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes på ansøgninger, der indgives fra den 15. juni 1987. .Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 5. juni 1987. () EFT nr. L 140 af 5. 6. 1980, s. 1. () EFT nr. L 48 af 17. 2. 1987, s. 1. () EFT nr. L 143 af 20. S. 1982, s. 20. () EFT nr. L 166 af 25. 6. 1983, s. 16. På Kommissionens vegne Frans ANDRIESSEN Næstformand